সংশ্লিষ্ট সূত্রে জানা গেছে, একদিনের নির্বাচন হলেও মূলত পাঁচ কর্মদিবসের হিসেবে দৈনিক ভাতায় পিসি ও এপিসি’র জন্য ৩৫০ টাকা, সদস্যদের জন্য জনপ্রতি ৩২০টাকা হিসেবে বরাদ্দ করা হয়েছে। এরসাথে যাতায়াত বাবদ ১’শ টাকা ও একদিনের শুকনো খাবার বাবদ ২৫০ টাকাসহ মোট পিসি ও এপিসিদের জন্য ২১’শ টাকা এবং সদস্যদের জন্য ১৯৫০ টাকা বরাদ্দ দেয় নির্বাচন কমিশন। সে মতে পাথরঘাটা উপজেলার ৬১২ জন সদস্যদের জন্য ১২ লাখ ৮ হাজার টাকা বরাদ্দ দেয়া হয়। আনসার সদস্য হিসেবে দায়িত্ব পালন করা পৌর এলাকার ২নং ওয়ার্ডের বাসিন্দা ইলিয়াছ খান, কাকচিড়া ইউনিয়নের সোলায়মান হোসেনসহ অনেকেই অভিযোগ করেন, অফিসের খরচের কথা বলে নির্বাচনের আগেই ইউনিয়ন কমান্ডারেরা প্রত্যেক আনসার ও ভিডিপি’র সদস্য-সদস্যাদের কাছ থেকে জনপ্রতি ৫ থেকে ৭’শ টাকা করে প্রায় সাড়ে তিন লাখ টাকা উৎকোচ গ্রহণ করে হাতিয়ে নিয়েছেন।